title: Darülfünun'da Ders-i Amm Küşadı
article: بو دفعه با اراده سنیه حضرت پادشاهی انتشار معارف نیت خیر به سیله دار الفنونده بعض علوم طبيعيه تدرس اوانق اوزره بر درس عام ترتیب اولنوب بر تاچ گونه قدر کشادی مقرر بوانش در خفی اولمدینی اوزره حکمت طبيعيه مسائلك لايقله تفهمی لازم کلان تجربه لرينك مشاهده سنه متوقف اولدیغندن اشیو درسلرده اولوجه له تجارب دخی اجرااجرا اولنه جفى مثللو ممكن مرتبه تعبيرات واضحه استعمال اولنه جغندن هر كس بونك استماعندن استفاده ایده جکی و فون مذكوره ك بين الأهالى توسع افكار و ترقی صنایع حقنده درکار اولان حسن تأثيراتنه و نظراً طلبه علوم و مأمورین اقلام و ارباب حرف و صنایعدن هر صنف تبعه شاهانه طرفنـدن بونك تدرس و تعلنه زیاده سيله میل و رغبت کوستريله جکی مجز ومدر درس مذکور مجلس و الاى حكام عـدليه اعضای گراندن دوللـو ادهم پاشا حضرتاری معرفتيله ترتیب اولنوب مشار اليهـك تحت نظارتنده بولند جق و معادن مجلسی رئیسی سعادتلو درویش پاشا حضرتلری دخی تدریسه همت ایده جکدر معلوم اولدیغی اوزره مشارالیه درویش پاشا علوم مذکوره یی اوروپاده کمالیله تحصيل و مقدما بعض مکاتب شاهانه ده تدریس ایدوب بو بایده اهلیت و مهارتی مسلم اولدیغندن شو امر خيرك حسن ايفاسته موفق اوله جغی بی اشتباهدر سایه مکارم وایه سلطنت سنیه ده حسن تربیه به موفق اولش بو مثلا ذواته کوره معارف مكنسبه لندن ابنای وطنك حصه دار اولمسنه سعی وهمت ایلاری وقتیله کندولر ينك مظهر اولدقاری اعطاف سنهنك حق تشکری ایفایه احسن و سائل اولدیغندن طوغریسی مشار اليهما حضراتك شوهمت بی همتازی هر درلوتنا و ستایشه سزا و ارباب اقتداردن اولان ذواتك بونلر اثرینه اقتفا ايالرى البق و اجرا در مناصب عالیه ده بوانان ذواتك بو وجهله نشر علوم ایله اشتغالاری حاشا وقع و اعتبارلرینه ایران خلل ايتمبوب بالعكس ( رتبة العلم اعلى الرتب ) قضیه مسلمه سی اقتضاسنجه برقائدها اعتلای شرف و شانلرینی موجب اوله جنى مستغنى قيد تذکار و اسلاف کرامدن پك چوق ذوات اوقات خالیه لرنده شو مسلکی اختیار ایلدکلری رهین رتبه اشتهاردراشبو درسك كشادی جمعیت عاجزانه من مقاصد خير يه سنه موافق اولوب بمنه تعالى يكديگر بنك ترويح اماله سعی و اهتمام ایده جکارندن سلطنت سنيه نك تربيه عامه حقنده بو وجهله دخی سزاوار بیوریلان هم جلیله سی موجب کمال حبور و مباهانمز اوله رق دعای دوام عمر
  و شوکت حضرت پادشاهی زیور زبان اخلاصنشان قلمشدر حکمت طبیعیه درسيون لازم كلان الات وادوات موجود اولدیغندن هفته ده ایکی دفعه اولق اوزره شهديلك علم مذكور تدريس اولنه جق و علم كيميا ايجـون اقتضا ایدن الات دخی اوروپایه سپارش اولدیغندن ورودنده انك دخى تعليمنه مبادرت اولنه جنى مثللو علم نباتات
  و هیئت در ساری اعطامی دخی مصدر و هر درلو فنون تدریس و تعلمينه مخصوص اولمق اوزره مقدما مصارف کلیه ایله انشا و ما وضع لهسنك خلافنده پك چوق شیلرده استعمال اوانش اولان دار الفنون ابنیه جسیمه سی شدی یه قدر نا تمام و خالی قالش ایسه ده مذکور درسك اوراده كشادی بمنه تعالى ابلروده سایه فيضواية حـضرت تاجداريده دار الفنون مذكورك حسن اكمال
  و تنظيمه بر مقدمه منيمنه عد اولنه بیله جکی در کاردر درس مذكورك يوم كشادی واستماعجون تعیین اولنه جق ایام و ساعات ورقه مخصوصه ایله عمومه اعلان قلنه جقدر